Roger Albertsen
Store norske leksikon,Sport og spill,Ballsport,Fotball,Norsk fotball
Roger Albertsen var en norsk landslagsspiller i fotball. Han spilte sentral midtbane og ble kreditert det første målet i 2–1-seieren mot England i 1981. Albertsen har vunnet ett gresk og et norsk seriemesterskap samt blitt cupmester i Nederland.
Fakta Antall landskamper: 25. Mål: 2 Kamper på aldersbestemte landslag: 7. Mål: 1 Klubber: Odda (1974), FC Den Haag (1975–1979 og 1980–1981), Feyenoord (1979–1980), Winterslag (Belgia, (1981-1982), Olympiakos (1982–1985) og Rosenborg (1985–1987). Ungdomsklubb: Odda Spillestil Albertsen var en svært energisk spiller med høyt temperament på banen som av og til gikk vel hardt inn i taklinger. Han pådro seg en del gule og noen røde kort som følge av spillestilen, derav tilnavnet «Røde Roger». På den andre siden bidro hans spillestil til å drive laget fremover, og han kunne, ved siden av å være grovarbeider på midtbanen, bidra med tekniske finesser og være målfarlig.Albertsen ble noe tvilsomt tilkjent det første målet i 2–1-seieren mot England på Ullevaal i 1981, men det er mer sannsynlig at Tom Lunds innlegg gikk rett i mål. Likevel – uten Albertsens forstyrrelse av keeper ville det neppe blitt skåring. Karrière Albertsen er én av svært få spillere som har vunnet mesterskap i tre forskjellige land – Nederland, Hellas og Norge.Etter at han la opp, var Albertsen blant annet trener for Orkanger, Sokna og Kongsberg. Meritter i klubbfotball Albertsen ble seriemester med Olympiakos i Hellas i 1983 og med Rosenborg i Norge i 1985, samt nederlandsk cupmester med Feyenoord i 1980. Les mer i Store norske leksikon norsk fotball Eksterne lenker Roger Albertsens statistikk på fotball.no